PATVIRTINTA

Kėdainių lopšelio-darželio „Puriena“

direktoriaus 2023 m. rugsėjo 19 d.

įsakymu Nr. V-120

**RAJONINIO PIEŠINIŲ PARODOS – KONKURSO „GYVŪNAI ŠALIA MŪSŲ“**

**NUOSTATAI**

**I SKYRIUS**

**BENDROSIOS NUOSTATOS**

1. Rajoninio piešinių parodos – konkurso „Gyvūnai šalia mūsų“ nuostatai nustato parodos – konkurso (toliau – Parodos) tikslą ir uždavinius, dalyvius, parodos organizavimą, parodos veiklas, apdovanojimus.

2. Parodos organizatoriai – Kėdainių lopšelis-darželis „Puriena“, Kėdainių „Atžalyno“ gimnazija (toliau – Organizatoriai).

3. Įstaigos adresas: Mindaugo g. 14, 57457 Kėdainiai.

4. Įstaigos telefonas: (8 347) 61 687.

**II SKYRIUS**

**TIKSLAS IR UŽDAVINIAI**

5. Parodos tikslas – ugdyti vaikų kūrybiškumą, lavinti jų meninį skonį bei skatinti saviraišką, kuriant piešinius su Lietuvos gyvūnais.

6. Uždaviniai:

6.1. Skatinti domėtis ir pažinti pasaulio ir Lietuvos gyvūnijos įvairovę.

6.2. Puoselėti vaikų saviraišką, kūrybinius ir meninius gebėjimus.

6.3. Ugdyti pagarbą, atsakomybę už gamtos puoselėjimą ir saugojimą.

6.4. Skatinti ikimokyklinio, priešmokyklinio, pradinio, bendrojo lavinimo ugdymo įstaigų

bendruomenių bendradarbiavimą, plėtojant ugdytinių gamtamokslines žinias.

**III SKYRIUS**

**DALYVIAI**

7. Parodos dalyviai skirstomi į grupes: O – ikimokyklinio, priešmokyklinio amžiaus grupė, A – 1–4 klasių mokiniai, B – 5–8 klasių mokiniai, C – 8–12 klasių mokiniai.

**IV SKYRIUS**

**PARODOS ORGANIZAVIMAS**

8. Parodos „Gyvūnai šalia mūsų“ pradžia 2023 m. spalio 2 d.

9. Norintys dalyvauti parodoje „Gyvūnai šalia mūsų, užpildo piešinio dešinės pusės apačioje pritvirtinamą dalyvio kortelę (1 priedas) (Time New Roman 12 dydžio **paryškintu** šriftu) ir iki 2023 m. lapkričio 13 d. teikia adresu: Mindaugo g. 14 arba Mindaugo g. 18, iš anksto suderinus priėmimui.

10. Parodos organizatoriai – Kėdainių lopšelio-darželio „Puriena“ mokytoja metodininkė, dirbanti pagal priešmokyklinio ugdymo programą, Nijolė Satkauskienė ir Kėdainių „Atžalyno“ gimnazijos neformaliojo ugdymo mokytoja Jūratė Vaiginienė.

**V SKYRIUS**

**PARODOS VEIKLOS**

11. Parodos įgyvendinimo veiklos:

11.1. Lapo dydis ir forma: pageidautina ne mažesnis kaip A3 formato lapas.

11.2. Piešimo technika nereglamentuojama. Galimos įvairios meninės raiškos priemonės (guašas, akvarelė, pieštukai, flomasteriai, kreidelės ir kt.), siekiant atvaizduoti gyvūną (-us).

11.3. Parodoje vienai ugdymo įstaigai gali atstovauti iki 5 darbų kiekvienoje amžiaus grupėje.

11.4. Konkursinį darbą gali atlikti ne daugiau kaip du autoriai.

11.5. Dailės darbas turi būti paruoštas eksponavimui.

11.6. Jei dalyviui reikalingos specialios eksponavimo sąlygos, jos turi būti iš anksto aptartos ir suderintos su organizatoriais.

11.7. Prie darbų privaloma, nepažeidžiant kompozicinės estetikos, prisegti autorinę kortelę (2 priedas). Be pritvirtintos kortelės darbai į parodą nepriimami.

11.8. Darbai bus eksponuojami Kėdainių švietimo pagalbos tarnyboje.

**VI SKYRIUS**

**APDOVANOJIMAI**

12. Pedagogams, sudariusiems sąlygas bei paskatinusiems ugdytinius dalyvauti parodoje, bus parengti padėkos raštai.

13. Visi parodos dalyviai bus apdovanoti padėkos raštais.

14. Vertinami bus tie darbai, kurie atitinka visus pateiktus parodos nuostatus.

15. Dalyvių darbus vertina parodos organizatorių sudaryta vertinimo komisija.

16. Pagrindiniai vertinimo kriterijai:

16.1. Idėja (originalumas, temos interpretacija, medžiagų parinkimas idėjai perteikti).

16.2. Meninė raiška (spalva, linijos, akcentas, niuansas).

16.3. Technika (komponavimo būdas, medžiagų paruošimas, kompozicijos švarumas).

17. Dalyviams bus įteikiami rėmėjų įsteigti prizai. Apie prizų atsiėmimą informuosime dalyvius papildomai.

**VII SKYRIUS**

**BAIGIAMOSIOS NUOSTATOS**

18. Parodos organizatoriai pasilieka teisę darbus publikuoti viešai (nurodant autorines teises naudoti įstaigos internetinėje svetainėje, spaudoje, internetinėje erdvėje), keisti ar papildyti Parodos nuostatus.

19. Dėl detalesnės informacijos prašome kreiptis:

19.1. Nijolė Satkauskienė, mob. 8 674 38 315 arba rašyti į el. paštą: nijolelile@gmail.com

19.2. Jūratė Vaiginienė, mob. 8 673 38 021 arba rašyti į el. paštą: vaijurate@gmail.com

Rajoninio piešinių parodos – konkurso

„Gyvūnai šalia mūsų“

1 priedas

**RAJONINIO** **PIEŠINIŲ PARODOS – KONKURSO „GYVŪNAI ŠALIA MŪSŲ“**

**DALYVIO KORTELĖ**

|  |  |  |
| --- | --- | --- |
| Informacija apie autorių | Vardas, pavardė |  |
| Amžius |  |
|  |  |
| Informacija apie pedagogą | Vardas, pavardė |  |
| Pareigos |  |
| El. paštas |  |
|  |  |
| Informacija apie ugdymo įstaigą | Ugdymo įstaigos pavadinimas |  |
| Adresas |  |

Rajoninio piešinių parodos – konkurso

„Gyvūnai šalia mūsų“

2 priedas

**RAJONINIO** **PIEŠINIŲ PARODOS – KONKURSO „GYVŪNAI ŠALIA MŪSŲ“**

**DALYVIO KORTELĖ**

***Instrukcija:*** *ištrinamas tekstas ir įrašomi duomenys apie dalyvį.*

|  |
| --- |
| Vardas pavardė |
| Amžius |
| Ugdymo įstaigos pavadinimas |